চোর ধরতে গিয়ে ট্যাংরায় আক্রান্ত পুলিশ, আহত ৭

কলকাতা: ট্যাংরায় অভিযানে গিয়ে ‘আক্রান্ত’ খোদ পুলিশ। একের পর এক চুরির ঘটনার তদন্তে নেমে আজ সোমবার ট্যাংরায় হানা দেয় বিধাননগর দক্ষিণ থানার পুলিশ (Bidhannagar Police Station)। অভিযোগ ওই এলাকায় অভিযুক্তকে ধরতে গিয়ে বিধাননগর দক্ষিণ ও উত্তর থানার পুলিশকে বেধড়ক মার খেল। ঘটনায় আহত হয়েছেন সাত জন পুলিশকর্মী (seven injured)। হামলাকারীরা পুলিশের গাড়িতেও ভাঙচুর চালায় (police car vandalized)। আহতদের হাসপাতালে ভর্তি করা হয়েছে, তাঁদের মধ্যে দু’জনের অবস্থা আশঙ্কাজনক বলে জানা গিয়েছে।

বিধাননগর দক্ষিণ থানা এলাকায় একের পর এক বাড়িতে চুরির ঘটনার তদন্তে নামে পুলিশ। তদন্তের সূত্রেই এদিন ট্যাংরা কলোনি এলাকায় বিশেষ অভিযানে যান পুলিশ আধিকারিকরা। পুলিশের দাবি, কিছু বুঝে ওঠার আগেই একেবারে লাঠি, রড হাতে পুলিশের উপর হামলার ঘটনা ঘটে। ভাঙচুর চালানো হয় পুলিশের গাড়িতেও। আহত হন গাড়িতে থাকা সাত পুলিশকর্মী। দ্রুত তাঁরা এলাকা ছাড়েন। পরে আহত অবস্থায় হাসপাতালে ভর্তি করা হয়। কে বা কারা এই হামলা চালালো তা এখনও স্পষ্ট নয়। ইতিমধ্যে ঘটনার তদন্তে নেমেছে পুলিশ। দোষীদের খোঁজ চালানো হচ্ছে। এলাকায় তল্লাশি অভিযান শুরু হয়েছে।

আরও পড়ুন: বড়দিনে পার্কস্ট্রিটের ভিড় সামলাতে একাধিক কড়া ব্যবস্থা লালবাজারের